b"\n_START_ARTICLE_\nMoreno Moser\n_START_SECTION_\nBiografia\n_START_PARAGRAPH_\nEn categoria j\xc3\xbanior va c\xc3\xb3rrer amb la U.S. Montecorona. Com a amateur ho f\xc3\xa9u amb l'Arvedi Lucchini Unidelta i el 2012 fitx\xc3\xa0 pel Liquigas-Cannondale, despr\xc3\xa9s que l'estiu de 2011 estigu\xc3\xa9s a prova en el seu filial de categoria continental. La seva primera vict\xc3\xb2ria com a professional fou el Trofeu Laigueglia, el febrer de 2012. Poc despr\xc3\xa9s aconseguia el Gran Premi de Frankfurt. El juliol d'aquell any aconseguia el que fins a l'actualitat \xc3\xa9s la seva principal vict\xc3\xb2ria, en guanyar la general de la Volta a Pol\xc3\xb2nia."